
Grozījumi likumā "Par izložu un azartspēļu nodevu un nodokli"
Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14. nr.; 1995, 22. nr.; 1997, 9. nr.; 1999, 17., 24. nr.; 2001, 15., 24. nr.; 2003, 2., 15., 20., 23. nr.; 2005, 14. nr.; 2007, 8. nr.; 2009, 14. nr.; Latvijas Vēstnesis, 2011, 65., 204. nr.; 2013, 194. nr.; 2015, 248. nr.; 2016, 241. nr.; 2017, 156., 242. nr.; 2019, 118., 240. nr.; 2023, 247. nr.; 2024, 248. nr.) šādus grozījumus:
1. Aizstāt 5. panta otrajā daļā vārdus "Izložu un azartspēļu uzraudzības inspekcijai" ar vārdiem "Valsts ieņēmumu dienestam".
2. Izteikt 10. panta trešo daļu šādā redakcijā:
"Azartspēļu nodoklis no totalizatora vai derību organizēšanas ieņēmumiem maksājams katru mēnesi atbilstoši totalizatora vai derību organizēšanas ieņēmumiem attiecīgajā mēnesī."
3. Izslēgt 14. panta pirmās daļas otro teikumu.
4. Izslēgt 14. panta otro daļu.
5. Pārejas noteikumos:
aizstāt 16. punktā skaitļus un vārdus "2027. gada 1. janvārī" ar skaitļiem un vārdiem "2026. gada 1. janvārī";
papildināt pārejas noteikumus ar 17. punktu šādā redakcijā:
"17. Grozījums šā likuma 5. panta otrajā daļā par vārdu "Izložu un azartspēļu uzraudzības inspekcijai" aizstāšanu ar vārdiem "Valsts ieņēmumu dienestam", 14. panta pirmās daļas otrā teikuma un 14. panta otrās daļas izslēgšanu stājas spēkā 2026. gada 1. aprīlī."
Likums stājas spēkā 2026. gada 1. janvārī.

